पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार की सख्ती के बावजूद बीकानेर में कोरोना गाइड लाइन्स की पालना नहीं हो रही है। जिन दुकानों को सुबह छह बजे से ग्यारह बजे के बीच खोलने की अनुमति दी गई है, वो दोपहर तक खुली रहती है। इतना ही नहीं जिन्हें अनुमति नहीं है, वो भी चोरी छिपे खुल रही है। पुलिस ने अब ऐसे दुकानदारों के साथ सख्ती से निपटने की तैयारी कर ली है। सोमवार को आधा दर्जन से अधिक दुकानों को सीज किया गया।
कोरोना गाइडलाइन्स की सर्वाधिक धज्जियां कोटगेट थानाक्षेत्र में ही उड़ रही है। जहां ट्रांसपोर्ट गली, रानी बाजार, स्टेशन के आसपास, कोटगेट से केईएम रोड व फड़बाजार क्षेत्र में चोरी छिपे दुकानें खुल रही है। इतना ही नहीं बीछवाल थाना क्षेत्र से कई बसों में क्षमता से अधिक सवारियां भरकर जयपुर के रास्ते बसें बिहार जा रही हैं। इन बसों का जाना गलत नहीं है लेकिन क्षमता से अधिक सवारियां भरकर कोरोना संक्रमण फैलाया जा रहा है। प्रशासन की ओर से कुछ बसों पर कार्रवाई तो की गई लेकिन महज दो-चार हजार रुपए का जुर्माना लगा दिया। इन सवारियों को बस से उतारा नहीं गया। कोविड एडवाइजरी की अवहेलना पाए जाने पर नगर निगम के कोरोना प्रवर्तन दल ने सोमवार को 7 प्रतिष्ठानों को सीज कर 3 हजार रूपये की शास्ति वसूली। निगम आयुक्त ए एच गौरी ने बताया कि 3 से 17 मई तक के महामारी रेड अलर्ट जन अनुशासन पखवाड़ा में कोविड एडवाइजरी की पालना नहीं करने पर गंगाशहर बस स्टेण्ड स्थित लक्ष्मी मोबाईल एण्ड रिपेयरिंग सेन्टर, गौतम ऑटो स्टोर, गंगाशहर रोड स्थित राजू टायर एण्ड बैटरी तथा गहलोत बैटरी हाऊस, रानी बाजार स्थित मदन इलैक्ट्रिक वर्क्स आदि दुकानें खोली गई, जबकि इनको अनुमति नहीं है। इस पर कार्यवाही करते हुए इन दुकानों को सीज कर दिया गया। इसी प्रकार फेयर एण्ड फेश जनरल स्टोर घड़सीसर रोड, मन्जुर जनरल स्टोर घड़सीसर को निर्धारित समयावधि के पश्चात् सामान विक्रय करने पर सीज किया गया। यह कार्यवाही दल प्रभारी जगदीश खीचड़ के नेतृृत्व में की गई, इस दौरान स्वच्छता निरीक्षक नेक मोहम्मद के अलावा होमगार्ड के जवान भी शामिल रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn